[{"text_idx": "#000008", "text": "Mae Diwrnod Rhyngwladol y Menywod wedi cyrraedd unwaith eto ar ddydd Sul 8 Mawrth. Mae gan Rwydwaith Cydraddoldeb Menywod (WEN) Cymru lawer o ddigwyddiadau, sesiynau siarad a gweithgareddau wedi\u2019u cynllunio \u2013 hon yw\u2019r wythnos brysuraf o\u2019r flwyddyn i ni, ac weithiau gall ystyr y diwrnod fynd yn angof \u2013 hyd yn oed i ni \u2013 felly mae\u2019r blog hwn yn egluro pam fod ei angen o hyd ac yn edrych ar sut gallwch chi gyfrannu a chymryd rhan."}, {"text_idx": "#000012", "text": "Bydd eleni i ni\u2019n ymwneud a\u0302 dathlu\u2019r ychwanegiadau newydd rhyfeddol i\u2019n rhestr 100 o fenywod Cymreig."}, {"text_idx": "#000013", "text": "Mae 15 menyw eithriadol wedi ennill lle ar ein rhestr, a lansiwyd i ddechrau yn 2018 i ddathlu Canmlwyddiant hawl menywod i bleidleisio. Ond mae llawer mwy na 100 o fenywod Cymreig sy\u2019n haeddu cydnabyddiaeth, felly rydyn ni\u2019n ychwanegu rhai newydd bob blwyddyn. Mae\u2019r ychwanegiadau diweddaraf yn cynnwys 12 menyw gyfoes, ochr yn ochr a\u0302 thair menyw a helpodd i lywio hanes Cymru ac sy\u2019n haeddu mwy o gydnabyddiaeth genedlaethol."}, {"text_idx": "#000014", "text": "Maen nhw\u2019n amrywio o fenywod fel Cheryl Beer a ddatblygodd sioe radio ar gyfer cleifion Alzheimer i Uzo Iwobi, cyfreithiwr a\u2019r fenyw du Affricanaidd gyntaf i gael ei phenodi fel Cynghorydd Polisi Arbenigol ar Gydraddoldeb ar gyfer Llywodraeth Cymru. Mae gan bob un o\u2019r menywod hyn stori\u0308au anhygoel i\u2019w hadrodd ac maen nhw wedi dangos penderfyniad enfawr ac wedi goresgyn rhwystrau mawr i gyrraedd lle maen nhw heddiw."}, {"text_idx": "#000015", "text": "Mae ein 100 o fenywod Cymreig wedi gwneud cyfraniadau mawr at feysydd gwleidyddiaeth, chwaraeon, diwylliant, gwyddoniaeth a\u2019r diwydiant yng Nghymru. Mae rhai ffigyrau adnabyddus ar y rhestr, ond mae rhai enwau na fydd pobl wedi clywed amdanynt, oherwydd rydym hefyd eisiau dathlu arwresau anhysbys."}, {"text_idx": "#000019", "text": "Os na allwch ddod i ddigwyddiad, gallwch gymryd rhan o hyd drwy wneud pethau syml fel gwneud adduned ar gyfryngau cymdeithasol. Ar gefn ein pecyn cymorth newydd, mae gennym gerdyn adduned \u2013 gallwch chi ei argraffu ac addunedu i ddathlu eich #100MenywCymreig (#100WelshWomen) eich hun neu gallwch addunedu i hyrwyddo hawliau menywod, ymladd yn erbyn rhywiaeth a stereoteipio ar sail rhyw neu beth bynnag a fynnoch. Ceisiwch annog eich ffrindiau a theulu i wneud yr un peth. Gallwch weld digonedd o enghreifftiau ar ein negeseuon ar gyfryngau cymdeithasol."}, {"text_idx": "#000020", "text": "Ond waeth a ydych yn ddyn neu\u2019n fenyw, yn fachgen neu\u2019n ferch, rydyn ni angen i bob un ohonoch gymryd rhan, oherwydd gyda\u2019n gilydd, fel dywedodd Michelle Obama, \u2018d\u2019oes dim terfyn ar yr hyn y gallwn ni, fenywod, eu cyflawni.\u2019"}, {"text_idx": "#000025", "text": "Ymunwch a\u0302 ni ar y cyfryngau cymdeithasol"}]